section_heading: Posljedice
paragraph_text: Akcija je bila od velikog značaja za podizanje morala hrvatskim braniteljima i lokalnom stanovništvu. Poraženi pobunjeni Srbi i JNA nekoliko su dana snažno napadali Novsku, ali bezuspješno. Hrvatska strana je postupno počela preuzimati inicijativu i uskoro pokrenula veću oslobodilačku operaciju. Uslijedili su operacije: Orkan '91., Otkos 10 i Papuk '91. u kojima je oslobođen veliki dio okupiranoga teritorija zapadne Slavonije. Potpisivanjem Sarajevskog primirja zaustavlja se daljnje napredovanje hrvatskih snaga.